每次喺油塘諗唔到食咩都會揀潮公館，入面環境對比同商場嘅中菜清靜得多。蠔餅七十幾蚊成餅野咁大份，而且好厚身，每人食一片已經好足夠，建議多啲人一齊食就啱啱好。我第一次食蠔餅，唔知本身應該有咩質感，但呢度嘅蠔餅味道都討好，炸得香口，內裡口感好似鯪魚滑咁，唔點魚露嘅話會略微味道單一，點咗襟食好多。麻辣雞煲就食到停唔到口，麻辣程度係bb班，但就好惹味，尤其洋蔥爆到好香，雞件入曬味。不過老實說味精有點重，飲多多水都唔夠，但依加有幾可餐廳無味精呀，所以可接受啦。